fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi en nl fi sk en fi fi fi
UNTO – Uusia tapoja luoda ja toteuttaa yhdessä
Pohjois-Kymen Kasvu ry:n Säpinäsataset-rahoituksen tavoitteena on saada nuoria mukaan alueen kehittämistyöhön ja projekteihin, tutustuttaa heitä Leader-toimintaan, yhdistystoimintaan ja kansalaisaktiivisuuteen sekä auttaa nuoria yrittäjiä yritystoiminnassa.
ensisijaisesti ryhmä kouvolalaisia tai iittiläisiä 13-29-vuotiaita nuoria (voi olla myös yhdistys; alaikäisistä koostuvalle ryhmälle pitää nimetä täysi-ikäinen vastuuhenkilö)
toissijaisesti esim. nuorisotoimen yksikkö, kunta, rekisteröity yhdistys tms., kun projekti kohdentuu kouvolalaisiin tai iittiläisiin nuoriin JA nuoret ovat osallistuneet projektin suunnitteluun
poikkeustapauksessa yksityishenkilö, esim. kun projektin hyöty kohdentuu laajalle joukolle tai kyseessä on esim. toiminimiyrittäjä tai 4H-yritys
vähintään yhden ryhmän jäsenen tulee olla Pohjois-Kymen Kasvu ry:n jäsen.
Mihin Säpinäsatasia voi käyttää?
Säpinäsatasia voi käyttää nuorten ideoimien projektien toteuttamiseen, joissa nuoret ovat toteuttajina. Projektien teema on vapaa. Toiminnan tulee olla päihteetöntä ja laillista ja kohdentua Kouvolan tai Iitin alueelle. Säpinäsatasia voi saada esim.:
tapahtuman, kurssin tai opintoretken järjestämiseen, julkaisun tekemiseen, yhteisten välineiden hankintaan, ympäristön kunnostusprojektiin, liiketoimintasuunnitelman laatimiseen tai muuhun yrityksen liiketoiminnan kehittämiseen tarvittavaan konsulttiapuun
ostopalveluihin, asiantuntija- tms. palkkioihin, materiaali- ja tarvikehankintoihin, pienhankintoihin, ja matka- ja pääsylippuihin silloin, kun on kyse tavoitteellisesta toiminnasta.
Mihin Säpinäsatasia ei voi käyttää?
projektin hallinnoinnista aiheutuviin palkkoihin, päivärahoihin, matkakuluihin tai kulukorvauksiin tms.
lakisääteisesti kunnan tai viranomaisen vastuulla oleviin hankintoihin
toimintaan, joka vääristäisi yritysten välistä kilpailua
hakijan tavanomaiseen tai vakiintuneeseen toimintaan
myytävien tuotteiden hankintaan tai niiden valmistusmateriaaleihin
koulujen luokkaretkiin tai muuhun vastaavaan varainhankintaan
pääsylippuihin tai vastaaviin, ellei kyse ole tavoitteellisesta toiminnasta
samaan tai samankaltaiseen toimintaan, johon sama hakija tai hakijaryhmän jäsen on jo kerran saanut Säpinäsatasia.
Säpinäsatasia saa 100-900 €  per projekti.  Muista samaan asiaan haetuista, haettavista tai saaduista avustuksista tms. on mainittava hakuvaiheessa.
nuoret ovat osallistuneet vähintään projektin suunnitteluun
projekti on konkreettinen ja mahdollista toteuttaa.
Rahoituksen saamisessa on eduksi (yleishyödylliset projektit):
jos projekti on nuorten itsensä suunnittelema JA toteuttama
jos projektissa järjestettävä toiminta on kaikille avointa
jos projekti hyödyttää mahdollisimman monia
jos aikaansaadaan uutta toimintaa
jos aikaansaadaan pysyvää toimintaa
hakija tai hakijaryhmän jäsen ei ole saanut aikaisemmin Säpinäsatasia
jos projektiin käytetään myös hakijan omaa rahaa.
Rahoituksen saamisessa on eduksi (yritystuki-tyyppiset projektit):
yritystoiminnalla on muoto, esim. 4H-yritys, toiminimi, osakeyhtiö tms.
Säpinäsataset kehittää yrityksen toimintaa
yritystoiminta on hakijalle uutta (alle kolme vuotta)
projekti on hakijalle uutta toimintaa
projekti saa aikaa pitkäaikaista hyötyä
hakija ei ole aikaisemmin saanut rahoitusta yritystoiminnan kehittämiseen.
Miten Säpinäsatasia haetaan ja miten niiden myöntäminen päätetään?
Säpinäsatasia haetaan sähköisellä hakulomakkeella.
Hakemuksesta pitää käydä ilmi hakija, mitä projektissa tehdään ja miten, milloin ja missä projekti toteutetaan, ketkä ovat mukana toteuttamassa projektia ja ketkä hyötyvät siitä. Säpinäsatasten myöntämisestä päättää Pohjois-Kymen Kasvun nuorisojaosto, johon kuuluu nuoria Kouvolasta ja Iitistä ja kaksi Kasvun hallituksen edustajaa. Nuorisojaosto pyytää tarvittaessa lisäselvityksiä hakemukseen ja/tai haastattelee hakijan. Poikkeustapauksissa hakemuksen käsittely voidaan siirtää Pohjois-Kymen Kasvun hallitukselle.
Valintajaksoja päättyy vuonna 2022 kaksi: 30.4. ja 31.10.. Kasvun nuorisojaosto käsittelee valintajakson päättymiseen mennessä tulleet hakemukset seuraavassa kokouksessaan, noin kuukauden kuluessa valintajakson päättymisestä. 30.4.2022 mennessä jätetyt hakemukset käsitellään nuorisojaoston toukokuun kokouksessa ja 31.10.2022 mennessä jätetyt hakemukset käsitellään marraskuun kokouksessa.
Miten Säpinäsataset maksetaan ja mitä tulee ottaa huomioon?
Hakijalle toimitetaan sähköpostilla rahoituspäätös, jossa kerrotaan tarkemmat ehdot tuen käyttämisestä ja maksamisesta. Tuki maksetaan rahoituspäätöksessä sovitulla tavalla hakijan ilmoittamalle pankkitilille. Pohjois-Kymen Kasvun jäsenmaksu tulee olla maksettuna projektin toteutusvuonna.
Säpinäsataset on käytettävä siihen tarkoitukseen, johon ne on myönnetty. Myös projektin toteutusaikataulua tulee noudattaa.
Projektin päätyttyä tulee Pohjois-Kymen Kasvulle toimittaa sähköisessä muodossa oleva loppuraportti ja tositteet hankinnoista rahoituspäätöksen ehtojen mukaisesti. Loppuraportti on vapaamuotoinen ja se voi olla esim. skannattu lehtileike, videopätkä, valokuvia tai lyhyt raportti. Rahoituspäätöksessä on saatettu vaatia myös esim. allekirjoitettuja osallistujalistoja tms. projektista riippuen. Pohjois-Kymen Kasvulla on oikeus käyttää projektien loppuraportteja omassa viestinnässään.
jos projekti ei toteudu lainkaan, siitä tulee ilmoittaa Pohjois-Kymen Kasvulle HETI
jos projektia joudutaan muuttamaan (esim. aikataulu tai sisältö), siitä tulee sopia etukäteen Pohjois-Kymen Kasvun kanssa
Pohjois-Kymen Kasuvlla on käyttöoikeus projekteissa tehtyihin materiaaleihin, kuten loppuraporttiin, videoihin tai valokuviin
jos projekti toteutuu kustannusarvioltaan suurempana kuin sitä on haettu, Säpinäsatasia ei saa enempää kuin rahoituspäätöksessä on mainittu
Jos hakija on Kasvun jäsen, jäsenmaksulasku tulee olla maksettu sinä vuonna, kun projekti toteutetaan. Jos hakija ei ole vielä Kasvun jäsen, jäsenyyttä tulee hakea ennen kuin projekti käsitellään nuorisojaostossa.
Eri hakijat eivät voi saada tukea samaan projektiin tai saman projektin osa-alueisiin.
Jos projekti ei toteudu tai se toteutuu suunnitellusta merkittävällä tavalla poikkeavasti eikä muutoksesta ole sovittu etukäteen Pohjois-Kymen Kasvun kanssa tai jäsenmaksua ei ole maksettu projektin toteutusvuonna, Säpinäsataset peritään takaisin.
Pohjois-Kymen Kasvu ry:n toimisto
puh. 040 586 1134
Pysy ajan tasalla sinun aluettasi koskevista asioista tilaamalla uutiskirjeemme.